Ελληνορθόδοξη Κοινότητα Γιαννιτσών

Η Ἑλληνικὴ Ὀρθόδοξος Κοινότης Γενιτσῶν αποτέλεσε αστικό και εκκλησιαστικό θεσμικό φορέα, ο οποίος λειτούργησε από τα μέσα του 19ου έως τις αρχές του 20ού αιώνα στην πόλη των Γιαννιτσών (Yeniçe-i Vardar‎), τη περίοδο της Τουρκοκρατίας, έχοντας ως κύρια αποστολή την εκπροσώπηση του ελληνορθόδοξου πληθυσμού της περιοχής έναντι των οθωμανικών διοικητικών αρχών, καθώς και την διαχείριση ζητημάτων εκκλησιαστικής, εκπαιδευτικής και κοινωνικής φύσεως.

 Ιστορία 
μικρογραφία|280x280εσ|Το ελληνικό δημοτικό σχολείο των Γιαννιτσών το 1904, κατά τη διάρκεια της εορτής των Τριών Ιεραρχών.
Η πρώτη καταγεγραμμένη αναφορά στον χριστιανικό πληθυσμό των Γιαννιτσών προέρχεται από οθωμανικό ντεφτέρ του 1519, στο οποίο καταγράφονται 25 χριστιανικά νοικοκυριά. Κατά τις επόμενες περιόδους, διάφοροι περιηγητές και φορολογικά κατάστιχα τεκμηριώνουν μικρή αλλά σταδιακή ανάπτυξη του χριστιανικού στοιχείου, το οποίο ωστόσο παρέμενε σημαντικά υποδεέστερο αριθμητικά σε σχέση με τον μουσουλμανικό πληθυσμό και στερούνταν πολλών δικαιωμάτων εντός του οθωμανικού διοικητικού πλαισίου. Η μεταβολή των Γιαννιτσών από ένα ακμαίο μουσουλμανικό κέντρο σε πληθυσμιακά μεικτή πόλη με ισχυρό χριστιανικό στοιχείο οφείλεται, σε μεγάλο βαθμό, στην οικονομική άνοδο των γηγενών χριστιανών, οι οποίοι ξεκίνησαν να δραστηριοποιούνται στον τομέα του εμπορίου και της βιοτεχνίας, εκμεταλλευόμενοι τα τοπικά αξιόλογα προϊόντα, όπως ο καπνός, το βαμβάκι και το μετάξι. Ωστόσο, η σταδιακή διαμόρφωση ενός σχετικά αυτόνομου αστικού περιβάλλοντος οφείλεται στην συνένωση του ήδη υπάρχοντος πληθυσμού με προσφυγικές ομάδες που εγκαταστάθηκαν στην πόλη κατά τα ύστερα χρόνια της Τουρκοκρατίας, και σε αυτές περιλαμβάνονται κάτοικοι της Μοσχόπολης, μετά την καταστροφή της πόλης τους από τον Αλή Πασά, κυνηγημένοι κάτοικοι της Νάουσας που είχαν λάβει μέρος στην Επανάσταση του 1821, καθώς και Βλαχομογλενίτες που αφίχθησαν στα τέλη του 19ου αιώνα, αφομοιωμένοι με τον υπόλοιπο πληθυσμό. 

Ορόσημο για την οργάνωση της ελληνορθόδοξης κοινότητας θεωρείται το 1858, όταν οι «Ἕλληνες ὑπήκοοι, οἱ διεμένοντες ἐν τῇ κωμοπόλει τῶν Γενιτσῶν», απευθύνθηκαν στον Οικουμενικό Πατριάρχη Κύριλλο Ζ΄, ζητώντας τη μεσολάβησή του προς τον Σουλτάνο για την ανέγερση χριστιανικού ναού εντός της πόλης. Η πρωτοβουλία αυτή ήταν επιτυχής, καθώς συνέπεσε με την εποχή του Τανζιμάτ, περιόδου μεταρρυθμίσεων και εκσυγχρονιστικών πολιτικών του οθωμανικού κράτους για τους υπηκόους μη τουρκικής καταγωγής. Η ανέγερση της εκκλησίας ολοκληρώθηκε το 1860 υπό μη ευνοϊκές κοινωνικές συνθήκες, καθώς μια τέτοια ενέργεια προκάλεσε δυσφορία μεταξύ των μουσουλμάνων κατοίκων. Ο Ιερός Ναός Κοιμήσεως της Θεοτόκου αποτέλεσε το θρησκευτικό και κοινωνικό επίκεντρο των χριστιανών, όχι μόνο της πόλης των Γιαννιτσών αλλά και των περιχώρων. Παράλληλα με την εκκλησία ανεγέρθηκε ελληνικό σχολείο, καθώς και οικία στην οποία διέμενε ο Μητροπολίτης Βοδενών κατά τις επισκέψεις του στην πόλη.

Η εκκλησία κατείχε ιδιόκτητο οικόπεδο, το οποίο μίσθωνε περιοδικά, καθώς και κήπο και «κησλά χειμαδιόν», δηλαδή χειμερινό βοσκοτόπι εκτός της πόλης. Επιπλέον, κατείχε ακίνητα που είχε ανεγείρει η ίδια, όπως μαγαζί και κρεοπωλείο. Τα έσοδα από τις ιδιοκτησίες χρησιμοποιούνταν για την καταβολή φόρων προς το κράτος, για τη συντήρηση του σχολείου, καθώς και για την αμοιβή των δασκάλων. Το 1880 προστέθηκε στον ναό καμπαναριό, γεγονός που προκάλεσε αντιδράσεις μεταξύ των μουσουλμάνων κατοίκων, καθώς έως τότε οι ιερείς χρησιμοποιούσαν το χτύπημα ξύλινης ράβδου για την ειδοποίηση των ομόθρησκών τους. Στην ίδια περίοδο, οι χριστιανοί Γιαννιτσιώτες κατοικούσαν στο βόρειο τμήμα της πόλης, καταλαμβάνοντας συνολικά πέντε συνοικίες, γεγονός που τους επέτρεπε να διατηρούν σχετική αυτονομία εντός του κυρίαρχου οθωμανικού περιβάλλοντος:

 Το Βαρόσι (Varoş) ή Επάνω Μαχαλάς (Balâ Mahalesi), η μεγαλύτερη και πιο αραιοκατοικημένη χριστιανική συνοικία, με 449 οικίες, στο βορειότερο τμήμα της πόλης.
 Η Μπουτσάβα (Buçava), με 228 οικίες, επίσης στο βόρειο τμήμα, όπου συγκεντρώνονταν οι οικονομικά ευκατάστατοι χριστιανοί. 
 Τα Τζουμρά (Gumrah), στο βορειοανατολικό τμήμα της πόλης, με 131 οικίες.
 Ο Κάτω Μαχαλάς (Zir), ανατολικά της κεντρικής πλατείας, με 99 οικίες.

 Λειτουργία 
μικρογραφία|Εξώφυλλο του κανονισμού της Φιλοπτώχου Αδελφότητος Γενιτσών «Πέλλη», 1905.
Η Ελληνορθόδοξη Κοινότητα Γιαννιτσών διοικούνταν από μια ομάδα δημογερόντων, η οποία αποτελούνταν από έξι μέλη εκλεγόμενα για θητεία δύο ετών, με την υποχρέωση ανανέωσης του μισού σώματος κάθε χρόνο. Οι απαραίτητες τοπικές προϋποθέσεις για την εκλογή ενός δημογέροντα ήταν η διάκριση για το ήθος, η θρησκευτική ιδιότητα (Χριστιανός Ορθόδοξος), η υπηκοότητα (Οθωμανός υπήκοος), η ηλικία άνω των 40 ετών, η κτήση περιουσίας, καθώς και η τουλάχιστον πενταετής εγκατάσταση στην κοινότητα.

Η δημογεροντία είχε πρόεδρο τον Μητροπολίτη ή τον Αρχιερατικό Επίτροπο, ενώ τα μέλη της, σε συνεργασία με τον Μητροπολίτη, αντιπροσώπευαν την Κοινότητα ενώπιον των οθωμανικών αρχών. Στις αρμοδιότητές τους περιλαμβάνονταν ο έλεγχος και η επικύρωση των λογαριασμών της Εφορείας των σχολείων και των Επιτρόπων των Εκκλησιών, καθώς και η άσκηση δικαστικής εξουσίας σε θέματα που αφορούσαν τα μέλη της κοινότητας. Για σημαντικά ζητήματα, τα οποία επηρέαζαν τα ζωτικά συμφέροντα της κοινότητας, της Εκκλησίας ή του Έθνους, συγκαλούνταν γενική συνέλευση των εξέχοντων μελών.

Οι Έφοροι των σχολείων εκλέγονταν ανά διετία και προέρχονταν από δύο ευυπόληπτα μέλη της κοινότητας, με πρόεδρο τον Μητροπολίτη ή τον Αρχιερατικό Επίτροπο. Στις αρμοδιότητές τους περιλαμβάνονταν η διαχείριση της περιουσίας των σχολείων, η επιλογή και εποπτεία των δασκάλων, καθώς και η επιτήρηση της συμπεριφοράς των μαθητών. Επιπλέον, οι Έφοροι μπορούσαν να εισηγηθούν την αποβολή μαθητών ή μαθητριών, όταν παρουσιαζόταν ανάγκη, και να προτείνουν την παύση δασκάλου από τα καθήκοντά του, ακόμη και κατά τη διάρκεια της σχολικής χρονιάς, σε περίπτωση παραπτώματος ή ακαταλληλότητας.

Στο τέλος κάθε σχολικής χρονιάς, οι Έφοροι, σε συνεργασία με τον Μητροπολίτη ή τον Αρχιερατικό Επίτροπο, συσκέπτονταν για θέματα αλλαγών του διδασκαλικού προσωπικού, αυξομείωσης των μισθών των δασκάλων, καθώς και για κάθε ζήτημα που αφορούσε τη λειτουργία και οργάνωση των σχολείων της Κοινότητας.

 Κατάλογος προσώπων 
μικρογραφία|244x244εσ|Χρήστος Χατζηδημητρίου
μικρογραφία|302x302εσ|Πέτρος Γκοτζαμάνης
μικρογραφία|265x265εσ|Αθανάσιος Οικονόμου
μικρογραφία|310x310εσ|Γεώργιος Χατζηγεωργίου
μικρογραφία|297x297εσ|Τρύφων Οικονόμου
μικρογραφία|283x283εσ|Γεώργιος Ι. Δοϊτσίνης 
Ακολουθεί κατάλογος των Δημογερόντων και των Εφοροεπιτρόπων της Ελληνορθόδοξης Κοινότητας Γιαννιτσών για την περίοδο 1888–1906. Οι εν λόγω πληροφορίες τεκμηριώνονται από το έργο του ιστορικού Τιμόθεου Τιμοθεάδη, με τίτλο Η Παιδεία στον καζά Γιαννιτσών (1998):
+1887–1888ΔημογέρονταςΕφοροεπίτροποςΔιονύσιος ΟικονόμουΒασίλειος ΣταμενίτηςΙωβάν ΤσακμάκηςΓεώργιος ΤρύφωνΜήτος ΔιδασκάλουΓρηγόριος ΔασκάλουΜήτσης ΜάπεΜποζίνος ΠαπαστάμκουΝικόλαος ΣτεφάνουΠέτρος ΓκοτζαμάνηςΧρήστος ΜπόσκουΧρήστος Χατζηδημητρίου
+1892ΔημογέρονταςΓεώργιος ΧατζηγεωργίουΙωάννης ΔόντσηςΤάνε Τούσης ΓιάνοςΧρήστος ΔιδασκάλουΧρήστος Τρ. ΜπόσκουΧρήστος Χατζηδημητρίου
+1895–1896ΕφοροεπίτροποςΓιάννος ΤάνοςΔημήτριος ΠαπαδόπουλοςΝάνος ΔημητρίουΧρήστος Τράϊος
+1896–1898ΔημογέρονταςΕφοροεπίτροπος
(έως το 1897)Εφοροεπίτροπος
(έως το 1898)Γεώργιος ΟικονόμουΑθανάσιος Γ. ΛεπίδαςΑθανάσιος Γ. ΛεπίδαςΔημήτριος ΧρήστουΔημήτριος Δ. ΚαϊάφαςΑθανάσιος Δ. ΟικονόμουΜποζίνος ΠαπαστάμκουΧατζηαθανάσιος ΧατζησούκουΝικόλαος ΣτεφάνουΝάνος Δ. ΝάνουΧρήστος Τρ. ΓάλτοςΧατζηαθανάσιος ΧατζησούκουΠέτρος ΓκοτζαμάνηςΧρήστος Γάλτος
+1899–1900ΕφοροεπίτροποιΑθανάσιος Γ. ΛεπίδαςΑθανάσιος ΟικονόμουΕμμανουήλ Ιωαννίδης-ΜπόσκοςΝικόλαος ΣτεφάνουΧατζηαθανάσιος Χατζησούκου
+1901–1902ΔημογέρονταςΓεώργιος ΧατζηγεωργίουΔιονύσιος Δ. ΟικονόμουΙωάννης ΓεωργίουΧρήστος Τρ. ΜπόσκουΧρήστος Χατζηδημητρίου
+1902–1904ΕφοροεπίτροποιΓεώργιος Ι. ΔοϊτσίνηςΔημήτριος Σ. ΓκοτζαμάνηςΠέτρος Ι. Δουβαντζής
+1904–1905    Δημογέροντες/Εφοροεπίτροποι, «Εφοροδημογέροντες»Αθανάσιος Γ. ΛεπίδαςΑθανάσιος Δ. ΟικονόμουΑντώνιος ΠαπασταύρουΓεώργιος ΧατζηγεωργίουΧρήστος Δ. Διδασκάλου
+1904–1906ΕφοροεπίτροποςΑθανάσιος Γ. ΛεπίδαςΑθανάσιος Δ. ΟικονόμουΑντώνιος ΠαπασταύρουΓεώργιος ΧατζηγεωργίουΧρήστος Δ. Διδασκάλου

 Σημειώσεις 

 Παραπομπές 

 Πηγές 







Κατηγορία:Ιστορία των Γιαννιτσών
Κατηγορία:Οθωμανική Μακεδονία